

**Lesiroyndir**

Góðu foreldur

Sum ein liður í at meta um fakliga støðið í lesing fer Skúlin við Løgmannabreyt at gera lesiroyndir við øllum næmingum í 4. og 5.flokki. Lesiroyndirnar byrja í viku 44.

Endamálið er at meta um og neyvt fylgja við lesimenningini hjá tí einstaka næminginum og soleiðis síggja, um einstaki næmingurin lesur aldurssvarandi.

Tá ið lesiroyndirnar eru rættaðar, fær viðkomandi lærari í føroyskum frágreiðing um úrslitini hjá einstaka næminginum og samstundis ráðgeving um, hvat kann gerast í teimum førum, har tiltøk eru neyðug. Foreldrini verða kunnað um lesiroyndina á komandi foreldraviðtalu.

Hava tit spurningar hesum viðvíkjandi, eru tit vælkomin at seta tykkum í samband við Eydnu Vitalis á telefon 280343.

Blíðastu heilsanir

Skúlin við Løgmannabreyt